Държавен вестник, бр. 61, 2014 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  61
50. „Системни нарушения“ са две или 
повече нарушения на изискванията на този 
закон или на актовете по прилагането му, за 
които на лицето са наложени администра­
тивни наказания с влезли в сила наказателни 
постановления в едногодишен срок.
51. „Състав на продукт за растителна 
защита“ е качественото и количественото 
съдържание на активни вещества, антидоти, 
синергисти и коформуланти в продукта.
52. „Трета държава“ е всяка държава, която 
не е държава – членка на Европейския съюз.
53. „Търговия на продукти за растителна 
защита“ са всички дейности по покупко-про­
дажба, придобиване, доставяне, съхранение 
и предлагане с цел продажба на продукти за 
растителна защита. Вносът, въвеждането на 
територията на страната и износът се смятат 
за търговия.
54. „Фитосанитарен контрол“ е всяко пред­
прието действие и мярка срещу пренасяне и/
или разпространение на карантинни вреди­
тели по растенията, растителните продукти 
и другите обекти.
55. „Фитосанитарен сертификат“ е офи­
циален международен документ, съобразен с 
модела, приложен към Международната кон­
венция за защита на растенията (Рим, 1951 г.), 
удостоверяващ отсъствието на карантинни 
вредители в пратката.
56. „Фумигация“ е метод за унищожаване 
на вредители в затворени пространства, при 
който се използват продукти за растителна 
защита в газова фаза.
57. „Хранителни субстрати“ са продукти, 
които осигуряват благоприятна среда и хра­
нителни вещества за растеж и развитие на 
растенията.
§ 2. Този закон въвежда изискванията на 
Директива 2000/29/ЕО на Съвета от 8 май 
2000 г. относно защитните мерки срещу въ­
веждането в Общността на вредители по рас­
тенията или растителните продукти и срещу 
тяхното разпространение в Общността и на 
Директива 2009/128/ЕО на Европейския пар­
ламент и на Съвета от 21 октомври 2009 г. за 
създаване на рамка за действие на Общността 
за постигане на устойчива употреба на пес­
тициди (ОВ, L 309/71 от 24 ноември 2009 г.).
§ 3. Всички регистри, списъци и бюлетини 
по този закон са публични и се публикуват на 
интернет страницата на БАБХ при спазване 
на Закона за защита на личните данни.
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 4. Този закон отменя Закона за защита 
на растенията (обн., ДВ, бр. 91 от 1997 г.; изм., 
бр. 90 от 1999 г., бр. 96 от 2001 г., бр. 18 от 
2004 г., бр. 26, 30, 31 и 96 от 2006 г., бр. 13, 
36 и 43 от 2008 г., бр. 82 от 2009 г. и бр. 8 и 
28 от 2011 г.). 
§ 5. Издадените въз основа на отменения 
Закон за защита на растенията подзаконови 
нормативни актове се прилагат, доколкото не 
противоречат на този закон и до изричната 
им отмяна.
§ 6. (1) Издадените до влизането в сила на 
закона удостоверения, разрешения и други 
документи запазват действието си за срока, 
за който са издадени.
(2) Започнатите до влизането в сила на за­
кона производства за издаване на документите 
по ал. 1 се довършват по досегашния ред с 
изключение на производствата за издаване на 
разрешения за пускане на пазара и употреба 
на продукти за растителна защита, заявени 
след 14 юни 2011 г., които се довършват по 
реда на този закон. 
(3) Започнатите преди 14 юни 2011 г. произ­
водства за издаване на подновени разрешения 
за пускане на пазара и употреба на продукти 
за растителна защита се довършват по реда на 
този закон по писмено искане на заявителя. 
§ 7. Министерството на околната среда и 
водите извършва експертната оценка на екоток­
сикологичните характеристики на активните 
вещества и продукти за растителна защита 
и на съществуването и поведението в окол­
ната среда на продуктите, а Министерството 
на здравеопазването – на токсикологичните 
характеристики на активните вещества и про­
дуктите, за започнатите преди 14 юни 2011 г. 
производства за разрешаване и промяна в 
разрешаването на продукти за растителна 
защита по чл. 15г и 15п от отменения Закон 
за защита на растенията.
§ 8. Уведомлението по чл. 49, ал. 1 се 
подава в 6-месечен срок от влизането в сила 
на закона. 
§ 9. Съществуващата до влизането в сила 
на закона категоризация на продукти за рас­
тителна защита се приравнява към катего­
ризацията по чл. 80, ал. 1 и 2, както следва:
1. „първа (професионална)“ в „първа про­
фесионална“;
2. „втора (ограничена)“ във „втора профе­
сионална“;
3. „трета (свободна)“ в „непрофесионална“.
§ 10. В Закона за Българската агенция по 
безопасност на храните (обн., ДВ, бр. 8 от 
2011 г.; изм., бр. 38 и 102 от 2012 г. и бр. 15 
от 2013 г.) се правят следните изменения и 
допълнения:
1. В глава трета се създава чл. 11а:
„Чл. 11а. При изпълнение на служебните си 
задължения контролните органи на БАБХ се 
легитимират със служебна карта, а служите­
лите, работещи на граничните инспекционни 
пунктове, носят и униформено облекло.“
2. В чл. 13:
а) в т. 2 думите „чл. 6, т. 3“ се заменят с 
„чл. 20, ал. 1 и чл. 30, ал. 1“;